Title: ประกาศคณะกรรมการบริหารข้อมูลข่าวสารของราชการ ในสำนักงานปลัดสำนักนายกรัฐมนตรี เรื่อง การเรียกค่าธรรมเนียมและค่าใช้จ่ายในการจัดทำสำเนาข้อมูลข่าวสารของราชการ

ประกาศคณะกรรมการบริหารข้อมูลข่าวสารของราชการ

ประกาศคณะกรรมการบริหารข้อมูลข่าวสารของราชการ
ในสำนักงานปลัดสำนักนายกรัฐมนตรี
เรื่อง
การเรียกค่าธรรมเนียมและค่าใช้จ่ายในการจัดทำสำเนาข้อมูลข่าวสารของราชการ[๑]

ด้วยระเบียบสำนักงานปลัดสำนักนายกรัฐมนตรี ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู
พ.ศ. ๒๕๔๙ ข้อ ๑๙ กำหนดว่า
การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ
ให้เป็นไปตามหลักเกณฑ์ที่คณะกรรมการบริหารข้อมูลข่าวสารของราชการ
ในสำนักงานปลัดสำนักนายกรัฐมนตรีกำหนด โดยความเห็นชอบของคณะกรรมการข้อมูลข่าวสารของราชการ
และประกาศคณะกรรมการข้อมูลข่าวสารของราชการ ลงวันที่ ๗ พฤษภาคม ๒๕๔๒ เรื่อง
การเรียกค่าธรรมเนียมการขอสำเนา
หรือขอสำเนาที่มีคำรับรองถูกต้องของข้อมูลข่าวสารของราชการ
ได้กำหนดอัตราค่าธรรมเนียมสูงสุดในการทำสำเนาด้วยเครื่องถ่ายเอกสารตามขนาดของกระดาษและการให้คำรับรองถูกต้องของข้อมูลข่าวสาร
และการกำหนดค่าธรรมเนียมการจัดทำสำเนาข้อมูลข่าวสารจากเครื่องคอมพิวเตอร์
โดยความเห็นชอบของคณะกรรมการข้อมูลข่าวสารของราชการในการประชุม ครั้งที่ ๓/๒๕๔๓
เมื่อวันที่ ๑๓ มีนาคม ๒๕๔๓ คณะกรรมการบริหารข้อมูลข่าวสารของราชการในสำนักงานปลัดสำนักนายกรัฐมนตรี
ในการประชุมครั้งที่ ๑/๒๕๕๕ เมื่อวันที่ ๒๐ เมษายน ๒๕๕๕
จึงได้กำหนดอัตราค่าธรรมเนียมและค่าใช้จ่ายในการจัดทำสำเนาข้อมูลข่าวสารของสำนักงานปลัดสำนักนายกรัฐมนตรี
ไว้ดังต่อไปนี้
๑. ค่าธรรมเนียมการทำสำเนาโดยเครื่องถ่ายเอกสาร ขนาดกระดาษ เอ ๔
หน้าละ ๑.๐๐ บาท
๒. ค่าธรรมเนียมการทำสำเนาจากเครื่องพิมพ์คอมพิวเตอร์ บนกระดาษ เอ ๔
(ขาว - ดำ) หน้าละ ๓ บาท
๓.
ค่าธรรมเนียมการทำสำเนาจากเครื่องคอมพิวเตอร์ลงบนสื่อบันทึกข้อมูลชนิดต่าง ๆ
ที่ผู้ขอสำเนานำสื่อบันทึกข้อมูลมาเอง ไม่คิดค่าธรรมเนียม
๔. ค่าธรรมเนียมการให้คำรับรองถูกต้องของข้อมูลข่าวสารกำหนดอัตราคำรับรองละ
๕ บาท
๕. ค่าใช้จ่ายการขอให้จัดส่งข้อมูลข่าวสารทางไปรษณีย์
หรือโดยทางช่องทางอื่น ๆ
ผู้ขอต้องเสียค่าใช้จ่ายในการจัดส่งตามค่าใช้จ่ายจริงที่เกิดขึ้น
๖. การพิจารณายกเว้นค่าธรรมเนียมและค่าใช้จ่ายเป็นการเฉพาะกรณีให้อยู่ในดุลยพินิจของหัวหน้าหน่วยงานในสำนักงานปลัดสำนักนายกรัฐมนตรีที่มีข้อมูลข่าวสารอยู่ในความครอบครองหรือเจ้าหน้าที่เจ้าของเรื่อง
หรือเจ้าหน้าที่ประสานงานประจำหน่วยงาน
สำหรับกรณีที่เป็นข้อมูลข่าวสารที่อยู่ในความครอบครองของศูนย์ข้อมูลข่าวสารของราชการ
สำนักงานปลัดสำนักนายกรัฐมนตรี
ให้อยู่ในดุลยพินิจของเจ้าหน้าที่ประสานงานประจำศูนย์ฯ

ประกาศ
ณ วันที่ ๑ พฤษภาคม พ.ศ. ๒๕๕๕
พันธุ์ชัย
 วัฒนชัย
รองปลัดสำนักนายกรัฐมนตรี
ประธานกรรมการบริหารข้อมูลข่าวสารของราชการ
ในสำนักงานปลัดสำนักนายกรัฐมนตรี

ปริยานุช/ผู้จัดทำ
๒๔ กันยายน
๒๕๕๕

ปณตภร/ผู้ตรวจ
๒ ตุลาคม ๒๕๕๕

[๑] ราชกิจจานุเบกษา
เล่ม ๑๒๙/ตอนที่ ๑๐๔ ง/หน้า ๑๗๘/๒๐ กันยายน ๒๕๕๕